ส่องพอร์ตหุ้น BBL เสี่ยงถูกเทขายสมทบทุนซื้อ “เพอร์มาตา”
ส่องพอร์ตหุ้น BBL เสี่ยงถูกเทขายสมทบทุนซื้อ “เพอร์มาตา”
ส่องพอร์ตหุ้น BBL เสี่ยงถูกเทขายสมทบทุนซื้อ “เพอร์มาตา”
18 ธ.ค. 2562

ผู้สื่อข่าวรายงานว่า จากกรณีก่อนหน้านี้มีกระแสข่าวลือว่า ธนาคารกรุงเทพ จำกัด (มหาชน) หรือ BBL ได้ทำการขายหุ้นของ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ส่งผลให้ราคาหุ้นปรับตัวลดลงอย่างหนัก ซึ่งการขายหุ้นออกมาของ BBL เป็นการนำเงินมาใช้ในการเข้าซื้อหุ้นในธนาคาร พีทีเพอร์มาตา ทีบีเค (PT Bank Tbk) จากสแตนดาร์ดชาร์เตอร์และแอสทร่า จำนวนทั้งหมด 2.5 หมื่นล้านหุ้น คิดเป็น 89.12% ของหุ้นที่ออกและจำหน่ายได้แล้วทั้งหมดของเพอร์มาตา โดยมูลค่าธุรกรรมเบื้องต้นอยู่ที่ 8.10 หมื่นล้านบาทโดยประมาณ
ทั้งนี้ จากปัจจัยดังกล่าวทำให้มีการคาดการณ์ว่า BBL จะทำการขายหุ้นที่ถืออยู่ออกมาอีก เพื่อใช้ในการสมทุบทุนซื้อธนาคาร พีทีเพอร์มาตา ในครั้งนี้ โดย “ข่าวหุ้นธุรกิจออนไลน์” ได้ทำการสำรวจข้อมูลการถือหุ้นของ BBL ล่าสุด ณ วันที่ 18 ธ.ค. 62 ว่าได้มีการเข้าลงทุนในหุ้นบริษัทจดทะเบียนดังต่อไปนี้
1 ) บริษัท วีจีไอ จำกัด (มหาชน) หรือ VGI จำนวน 719,974,432 หุ้น หรือคิดเป็น 8.41%
2 ) บริษัท อาร์เอส จำกัด (มหาชน) หรือ RS จำนวน 50,331,900 หุ้น หรือคิดเป็น 4.96%
3 ) บริษัท อินโดรามา เวนเจอร์ส จำกัด (มหาชน) หรือ IVL จำนวน 270,905,264 หุ้น หรือคิดเป็น 4.83%
4 ) บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS จำนวน 545,466,733 หุ้น หรือคิดเป็น 4.34%
5 ) บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF จำนวน 47,500,000 หรือคิดเป็น 2.23%
อย่างไรก็ตาม ด้านนายพิเชษฐ สิทธิอำนวย กรรมการอำนวยการ BBL ออกมาปฏิเสธข่าวขายหุ้น GULF เพื่อนำเงินไปซื้อธนาคารในอินโดนีเซีย และคิดว่าไม่มีความจำเป็นต้องขายหุ้นออกมา
อีกทั้ง ล่าสุดนักลงทุนสัมพันธ์ (IR) บริษัท อาร์เอส จำกัด (มหาชน) หรือ RS เปิดเผยว่า ขณะนี้ธนาคารกรุงเทพไม่ได้ลดสัดส่วนการลงทุน และยังเป็นผู้ถือหุ้นระยะยาวของ RS ด้วยเชื่อมั่นพื้นฐานบริษัทแข็งแกร่ง โดยมีปัจจัยบวกสนับสนุนดันธุรกิจ MPC เติบโตก้าวกระโดด พร้อมลุยเดินหน้าสู่เป้าหมายขึ้นแท่นเบอร์ 1 ธุรกิจพาณิชย์หลายช่องทาง

 